CELEX: 62018TN0738
Language: fi
Date: 2018-12-11 00:00:00
Title: Asia T-738/18: Kanne 11.12.2018 – Dragnea v. komissio

18.2.2019   
            
            
               FI
            
            
               Euroopan unionin virallinen lehti
            
            
               C 65/43
            
         
      Kanne 11.12.2018 – Dragnea v. komissio
      (Asia T-738/18)
      (2019/C 65/56)
      Oikeudenkäyntikieli: englanti
      
         Asianosaiset
      
      
         Kantaja: Liviu Dragnea (Bukarest, Romania) (edustajat: solicitor B. O’Connor ja asianajaja S. Gubel)
      
         Vastaaja: Euroopan komissio
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  kumoaa komission päätöksen (OCM(2018)20575), joka on lähetetty kantajan oikeudelliselle edustajalle 1.10.2018 päivätyssä kirjeessä;
               
            
                  —
               
               
                  velvoittaa komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantaja esittää kanteensa tueksi kolme kanneperustetta.
      
                  1)
               
               
                  Ensimmäinen kanneperuste, jonka mukaan OLAF-asetuksen (1) 9 artiklan 1 kohtaa, 9 artiklan 2 kohtaa ja 9 artiklan 4 kohtaa on rikottu, ja tutkimuksissa on loukattu kantajan puolustautumisoikeuksia, mukaan lukien oikeutta tulla kuulluksi ja syyttömyysolettamaa.
               
            
                  2)
               
               
                  Toinen kanneperuste, jonka mukaan on loukattu hyvän hallinnon periaatetta tutkimuksiin liittyen ja siltä osin kuin kieltäydyttiin aloittamasta tutkimusta siitä, miten OLAFin tutkimus suoritettiin.
               
            
                  3)
               
               
                  Kolmas kanneperuste, jonka mukaan oikeutta tutustua OLAFin tutkimusta koskeviin asiakirjoihin on loukattu.
               
            
         (1)  Euroopan petostentorjuntaviraston (OLAF) tutkimuksista sekä Euroopan parlamentin ja neuvoston asetuksen (EY) N:o 1073/1999 ja neuvoston asetuksen (Euratom) N:o 1074/1999 kumoamisesta 11.9.2013 annettu Euroopan parlamentin ja neuvoston asetus (EU, Euratom) N:o 883/2013 (EUVL 2013, L 248, s. 1).